**Tavaszi megújulás – képjegyzék**

1. Nyáriruha, selyemviszkóz burett, 1970-es évek eleje. Gombos Antalné, Gombos Antal bútorkereskedő feleségének, a szalon rendszeres vevőjének tulajdona.
2. Nyáriruha, selyemtwill, 1970-es évek első fele. MNM textilgyűjteménye,

Csató Mari egykori Rotschild-manöken ajándéka.

Mari a korszak egyik legtöbbet foglalkoztatott próbakisasszonya, Rotschild Klára egyik kedvenc manökenje volt. A rá készült modelleket több esetben sikerült megvásárolnia, de előfordult, hogy ajándékba kapott ruhát Rotschild Klárától, hogy azt mint a cég reklámja viselje.

1. Estélyi ruha-együttes, selyemre hímzett üveggyöngy, selyemorganza nadrágszoknyával és stólával, 1968. A Jellen család tulajdona

Seregi László Kossuth-díjas táncművész koreográfus felesége, Jellen Katalin, a Magyar Állami Népi Együttes szólótáncosa viselte a férje által rendezett balettelőadás, a Spartacus díszbemutatóján az Operaházban.

A ruha különlegessége a gyöngyökkel telehímzett felső, amely Máté Jolánnak, a Pesti Színház fölötti otthonában dolgozó hímzőnőnek a munkája.

1. Alkalmi ruha, jaquardmintás viszkózripsz, 1947-49 körül. MNM Textilgyűjtemény

A második világháború után készült ruhán a Christian Dior-féle New Look hatása érződik. Gergely Aranka ajándéka.